b'\n_START_ARTICLE_\nFordson Dexta\n_START_PARAGRAPH_\nFordson Dexta oli Fordson Majoria pienempi traktorimalli, joka esiteltiin 1958. Sit\xc3\xa4 markkinointiin Suomessa kevyen\xc3\xa4 traktorina. Se k\xc3\xa4ytti polttoaineenaan diesel\xc3\xb6ljy\xc3\xa4, sen teho oli 32 hv @ 2 000 kierrosta minuutissa, pituus 3 016 mm, akseliv\xc3\xa4li 1 871 mm sek\xc3\xa4 massa vain 1 352 kg. Suurin nopeus oli 27,5 km/h. Vaihteisto oli 6 + 2. Fordson Dexta valmistettiin Englannissa._NEWLINE_Kev\xc3\xa4\xc3\xa4seen 1960 menness\xc3\xa4 oli Suomessa myydyist\xc3\xa4 28 500:sta Fordsonista 2 665 kappaletta Dextoja. Vakolan kokeissa traktori todettiin kest\xc3\xa4vyydelt\xc3\xa4\xc3\xa4n tyydytt\xc3\xa4v\xc3\xa4ksi. Kiinnityslaitteita ei pidetty yleistyvien standardien mukaisina ja moottorinosien kuluminen oli ollut runsaampaa kuin vastaavissa muissa traktoreissa. Erilaisissa muissa vertailuissa Dexta menestyi._NEWLINE_Teho-lehden mukaan samantehoisia Dextan kanssa olivat McCormick B-250, Hanomag R 430, MAN L._NEWLINE_Vuonna 1961 esiteltiin liev\xc3\xa4sti p\xc3\xa4ivitetty versio Fordson Super Dexta, ensimm\xc3\xa4isen polven versiossa oli tehoa 39,5 hv. 1962 loppuvuodesta esitellyss\xc3\xa4 New Perfomance malliston (v\xc3\xa4ritys siniharmaa) Super Dextassa oli teho noussut 44,5 hevosvoimaan.'